**KUJA-PIKATESTI VARAUTUMISEN JA JATKUVUUDENHALLINNAN KEHITTÄMISTOIMENPITEIDEN TARPEELLISUUDEN ARVIOINTI**

Tällä pikatestillä voitte kartoittaa varautumisen ja jatkuvuudenhallinnan tasoa sekä kehittämistoimenpiteiden tarpeellisuutta organisaatiossanne.

|  |  |  |  |
| --- | --- | --- | --- |
| **Nro.** | **Arviointikysymys** | **Arvio nykytilasta** | **Lisäselvitys tarvittaessa** |
| **Kunnossa** | **Osittain****kunnossa / selvitettävä** | **Ei****kunnossa** |
| 1. | Varautumisen ja jatkuvuudenhallinnan perusteet ja vaatimukset on tunnistettu (esim. lainsäädäntö, sidosryhmävaatimukset). Varautumisen ja jatkuvuudenhallinnan toimintamalli on kuvattu sekä ohjeistettu. Varautumiseen liittyvät vastuut ja roolit on määritelty kirjallisesti.  |       |       |       |       |
| 2. | Varautumisen ohjaamiseen ja kehittämiseen on varattu riittävästi resursseja. Minimissään organisaatiotason varautumisen koordinaattori (vast.) on nimetty, koulutettu sekä työaikaa on osoitettu koordinoimisen toteuttamiseksi. |       |       |       |       |
| 3. | Varautumisen ja jatkuvuudenhallinnan kaikki keskeiset suunnitelmat ja toimintakortit on laadittu/päivitetty kolmen vuoden sisällä ja organisaation ylin johto on ne hyväksynyt. |       |       |       |       |
| 4. | Käytettävissä on selkeä toimintamalli vakavissa häiriötilanteissa avainhenkilöiden hälyttämiseksi, toiminnan johtamiseksi sekä kriisiviestintään. |       |       |       |       |
| 5. | Toimintamallit ja suunnitelmat ovat helposti saatavilla ja henkilöstö on perehtynyt niihin. Toiminnan kannalta keskeiset henkilöt kaikilla tasoilla on perehdytetty toimintamallien ja suunnitelmien keskeisiin kohtiin. |       |       |       |       |
| 6. | Kaikissa tilanteissa ylläpidettävät kriittiset toiminnot ja tehtävät on tunnistettu. Myös näiden ylläpitämiseen liittyvät kriittiset järjestelmät, toiminnot ja tehtävät on tunnistettu ja määritetty riittävät hallintakeinot. |       |       |       |       |
| 7. | Koulutus ja harjoittelu on suunnitelmallista sekä säännöllistä. Koulutuksia ja harjoituksia järjestetään organisaation kaikilla tasoilla huomioiden henkilöiden roolit sekä tehtävät osana organisaation varautumista. Koulutuksien ja harjoituksien toteutumista seurataan. |       |       |       |       |
| 8. | Riskienhallinnan perusteet on määritelty ja riskienhallinnassa on läpi organisaation ohjeistettu menettelytapa. Riskien arvioinneissa otetaan huomioon toiminnan häiriöttömyyteen vaikuttavat toiminnalliset ja vahinkoriskit. Merkittävimpiä riskejä seurataan ja niiden hallinnasta raportoidaan säännöllisesti. |       |       |       |       |
| 9. | Organisaatio on tunnistanut dokumentoidusti keskeiset sidosryhmät ja ulkoiset palveluntuottajat. Varautumisvastuut, yhteistoimintajärjestelyt sekä varajärjestelyt häiriötilanteissa on sovittu ja kuvattu, tarvittaessa sopimuksin. |       |       |       |       |
| 10. | Varautumisen ja jatkuvuudenhallinnan tilannetta ja tasoa on arvioitu viimeisen kahden vuoden aikana. Varautumisen ja jatkuvuudenhallinnan kannalta keskeiset kehittämiskohteet ovat tiedossa. |       |       |       |       |

**KUJA-pikatestin tulosten tulkinta:**

Laskekaa kustakin kysymyksestä saadut pisteet yhteen. Mitä suurempi pistemäärä, sitä suurempi riski on, etteivät varautumisenne ja jatkuvuudenhallintanne ole kunnossa. Riskipisteiden avulla voitte arvioida tarvetta analysoida ja kehittää varautumista ja jatkuvuudenhallintaa tarkemmin.

Kunnossa vastauksesta **0 pistettä**

Selvitettävä vastauksesta **2 pistettä**

Ei kunnossa vastauksesta **4 pistettä**

**Organisaatiomme kokonaispistemäärä:**

Testin tulkinnassa voi käyttää seuraavia suuntaa antavia pisterajoja:

**alle 8 pistettä**

***pieni riski***

Varautumiseen ja jatkuvuudenhallintaan on tietoisesti panostettu ja voitte jatkaa käytössä olevien toimintamallien sekä menettelyiden mukaisesti.

**8 - 14 pistettä**

***riski jonkin verran lisääntynyt***

Varautumisessa ja jatkuvuudenhallinnassa on yksittäisiä puutteita, jotka kannattaa korjata.

**15 - 25 pistettä**

***riski kohtalainen***

Varautumisessa ja jatkuvuudenhallinnassa on selkeitä puutteita, suositeltavaa analysoida varautumista ja jatkuvuudenhallintaa tarkemmilla kypsyysanalyysimalleilla (esimerkiksi KUJA-arviointimalli) sekä kehittää hallintamenetelmiä.

**26 - 40 pistettä**

***riski suuri***

Varautumisessa ja jatkuvuudenhallinnassa on selkeitä ja vakavia puutteita jotka saattavat johtaa häiriötilanteessa vakaviin seurauksiin, erittäin suositeltavaa alkaa välittömästi rakentaa jatkuvuudenhallinnan kehittämisenpolkua sekä hallintamenetelmiä tarkemmilla kypsyysanalyysi- ja suunnittelumalleilla

(esimerkiksi KUJA-arviointimalli).